DŽILESPIJA, KALIFORNIJA 1961. GADS
- Kā bija, izņemot priekšlaicīgo aizdedzi? - Izcili, Mērf.
Nav X-15, bet lido pasakaini.
- Jā, tā ir lieliska. - Sveiks, Čedij! Ķēms tāds!
Viņi te ļauj nolaisties visiem.
Jā. Flote dala žetonus pa labi, pa kreisi.
- Atvaino! - Piedod!
- Nē, mana vaina. - Es atvainojos.
Sveika!
- Vai tu nebiji... - Krodziņš Kauss. Piektdienas vakars.
Tu biji ar draudzeni.
- Patīk tusteps? - Jā, viņa mīl izklaidēties.
- Tas nav slikti. - Nav.
- Ko tu šeit dari? - Ko tu šeit dari?
- Tu pirmais. - Es tikai...
Kas smukai meitenei meklējams šādā nostūrī?
- Draugs ir pilots? - Nē. Nē.
- Es atbraucu viena. - Aha.
Vienmēr esmu gribējusi iemācīties lidot.
Beidz!
Smukas meitenes nevar būt pilotes?
Droši vien var. Tikai nepazīstu nevienu, kas gribētu.
Tagad pazīsti.
Kopš bērnības esmu gribējusi iemācīties lidot.
Vai tu, gadījumā, nepazīsti kādu instruktoru?
Kas pasniegtu meitenei pirmo mācībstundu?
Lēnām ievirzīšu piemērotā augstumā.
Lūk!
No šejienes labākais skats.
Nekad neapnīk.
Ļausi man lidot? Tagad?
Kaut kad ir jāsāk.
Ne par ko neuztraucies, labi?
Esmu tev līdzās.
Stum uz priekšu.
Mājas kļūst lielākas.
Velc atpakaļ.
Mājas kļūst mazākas.
Izlīdzināsim.
Lūk, tā.
Labi, tava kārta.
Nu tad aiziet!
Atpakaļ. Mājas mazākas.
Redzi, mēs sākam zaudēt ātrumu?
Aha.
Labi, stum uz leju.
Stūri uz leju. Lidosim mazliet ātrāk.
- Vai šo sauc par iekrišanu? - Tieši tā.
Uz leju, mīļā. Uz leju... Stum stūri iekšā.
Ko tu dari?
Vai izdarīju pareizi, mister flotes pilot?
O, velns parāvis!
Izdari tā vēlreiz!
FEDERĀLĀS AVIĀCIJAS AĢENTŪRA LIDOJUMA PLĀNS
Cik ilgi tu jau lido?
725 stundas. Ja kāds skaita.
O! Tu mani tiešām piemuļķoji.
Kam tas viss... Kāpēc nevar vienkārši...
NIKSONA SIEVIETES
ĪPAŠĀ REPORTĀŽA
Visu politisko pārliecību amerikāņi jautā:
"Vai amerikāņu sievietes atpaliek no laikabiedrēm Padomju Savienībā?"
Kosmonautes Anastasijas Beļikovas nolaišanās uz Mēness
acumirklī ir kļuvusi par vispasaules sensāciju.
Fotogrāfija, kurā viņa plati smaida, stāvot uz Mēness virsmas,
jau kļuvusi leģendāra un rotā žurnālu vākus
un avīžu pirmās lapas visā pasaulē.
Beļikova tiek salīdzināta ar "kniedētāju Roziju" -
izdomātu amerikāņu sievietes tēlu,
kas četrdesmitajos gados simbolizēja sievietes spēku.
Padomju sasniegums ir licis šaubīties par NASA prioritātēm,
kamēr pasaule svin
vēsturiski nozīmīgo brīdi visam sieviešu dzimumam.
Mēs sākām pārveidot Saturn V trešo pakāpi par orbitālo darbnīcu.
Fon Brauns to nosauca par Skylab.
Hantsvilā jau notiek būvniecība.
Bet pārveidošanas procesa virzienu vēl ir iespējams mainīt.
Šobrīd ir doma no iecerētā Skylab noņemt visu lieko.
Samazināt svaru, lai iegūtu palaižamu apdzīvojamu moduli
mūsu pastāvīgi apdzīvotajai mēness bāzei - Moonlab.
Cik daudz militārpersonu tur ietilptu?
Neizskatās diez ko liela.
Sākotnēji tur strādās trīs astronauti,
kamēr tiks novērstas nepilnības,
un tad notiks paplašināšanās, iespējams, ietverot arī militāro aspektu.
Kādi īsti ir Pentagona plāni šajā sakarā?
Kad tā Moonlab būs gatava?
Apmēram pēc diviem gadiem.
Apžēliņ!
Vispirms mums jāatrod, kur to nosēdināt.
Aha.
Apollo 13, 14 un 15 dots jauns uzdevums -
meklēt piemērotu vietu bāzei.
Pēc tam būs jāanalizē iegūtie dati.
Ģeoloģija, tehniskie risinājumi, resursu piešķiršana, sistēmas analīze.
Plāni mainās, kungi.
Domāju, atgriezīsies tikai rīt.
Priekšnieks pārsteidza ar jaunumiem,
nolēmu, ka jāatgriežas agrāk.
Vai ļausiet mums aprunāties, ģenerāli?
Nekas labs tas nevar būt.
Ja tur iesaistīts Šortijs Pauerss.
Esmu galīgi pārprasts.
Pēc prezidenta domām, ir valstiski svarīgi,
lai Amerika atkārtotu
PSRS dižo sasniegumu - sievietes nolaišanos uz Mēness.
Jo sieviešu dēļ krities viņa reitings.
Īsi sakot, Niksons grib, lai nogādājam sievieti uz Mēness.
- Vēlams blondīni. - Tu nerunā nopietni.
- Kā ar Moonlab? - Ar ko?
Ar mūsu mēness bāzi.
Briesmīgs nosaukums.
Tas ir izsmiekls, Tom.
Mums beidzot var izdoties pārspēt PSRS. Mēs nevaram...
Bāze uz Mēness joprojām ir mūsu prioritāte,
tāpat kā astronautes izkāpšana uz Mēness.
Tās abas ir prioritātes. Līdzvērtīgas.
Vai kāds pateiks prezidentam, ka mums nav astronaušu?
Domāju, viņš zina.
Avīzēs, žurnālos, sarunu šovos un ziņās
tas tiek atgādināts ik dienas.
Nevar vienkārši nolikt sievieti uz Mēness. Viņai jābūt astronautei.
Ir noteikta kārtība, treniņi, pārbaudes.
Un es nevaru gatavot vienu sievieti.
Vajag vismaz 20 kandidātes, lai atrastu vienu, kas būtu derīga.
Dieva dēļ, Dīk!
Tas domāts sieviešu tiesību cīnītājiem un The New York Times.
Nevajag visu to ņemšanos.
Atrodi simpātisku piloti, ietērp skafandrā,
iemāci nokāpt pa kāpnēm un uztaisi bildi!
Neviens, ko es neesmu sertificējis, nekāps kosmosa kuģī šajā programmā.
Tiklīdz tas mainīsies, uz tava galda būs mans atlūgums.
Diez vai mums un prezidentam patiktu sliktā publicitāte,
ko radītu mistera Sleitona atkāpšanās.
Labi!
Gribi mācīt 20 sievietes, lai atrastu vienu? Uz priekšu!
Prese viņas dēvēja par Mercury 13.
Visas - pieredzējušas pilotes
ar simtiem vai tūkstošiem nolidotām stundām.
Visas nolikušas tos pašus fiziskos un psiholoģiskos pārbaudījumus,
ko Mercury septiņnieka astronauti.
Programmu likvidēja pirms plānotajiem treniņlidojumiem Pensakolā.
Es atceros.
Džonam Glennam tas pasākums riebās.
Glenns vairs nelido.
Un ir demokrāts, viņa viedoklis nav svarīgs.
Vai kāda no tām dāmām vēl lido? Kad tas bija? Pirms 10 gadiem?
To izbeidza pirms septiņiem gadiem.
No 13 pilotēm joprojām lido divas.
Pārējās to vairs nedara bērnu, vīru dēļ.
Kuras palikušas?
Mollija Koba.
Uzstādījusi rekordu - vistālākais lidojums vienatnē.
Uzvarējusi daudzās sacensībās, kvalificējusies dažādiem lidaparātiem
un bija labākā no Mercury 13 dalībniecēm,
bet viņa nav gluži tas, ko meklē prezidents.
Ko tas nozīmē?
Viņa ir mazliet robusta.
Mums vajag Mārlo Tomasu, nevis Deniju Tomasu.
Ak kungs, Šortij, šis nav skaistumkonkurss!
Es saku, prezidents vēlas, lai par Amerikas pirmo Mēness meiteni
kļūst kārdinošāka sieviete.
"Mēness meitene"?
- Strādāju pie preses paziņojuma. - Turpini strādāt!
Varbūt viņa izgāzīsies un dos vietu Playboy mēneša meitenei.
Bet pagaidām...
Petija Doila.
Otra Mercury 13 dalībniece, kas vēl lido, pārsvarā ar helikopteriem.
Mercury pārbaudījumu nokārtoja izcili.
Bija otrā no dalībniecēm aiz Kobas.
Viņa derēs.
Daniela Pūla.
Divdesmit pieci gadi, bakalaurs matemātikā un dabaszinātnēs...
Ideāli. Viņa ir uzņemta.
Pagaidi! Es viņu neuzņemšu tāpēc vien, ka viņa ir melnā.
Tieši tāpēc tu viņu uzņemsi.
Man šeit nevajag ne Džesiju Džeksonu,
ne Ralfu Abernatiju ar mūļiem visu to jandāliņu.
Šoreiz mūs būsim soli priekšā.
Nolidojusi 1500 stundas, viņai ir komercpilota licence,
un viņa jau strādā NASA.
Viņa ir inženiere pie datoriķēm.
Redzi?
Nu labi.
Labi, tā ir mūsu grupa.
Ne visa.
Lieliski. Kas tagad?
Nupat runāju pa telefonu ar Ronu Zīgleru.
Ar ko?
Baltā nama preses sekretāru. Nebūs nekas labs.
Zīglers šo pāris gadus veco rakstu
šorīt parādīja prezidentam, kam tā likās laba doma.
Kas ir laba doma?
MĪLA GAISĀ LIDOJOŠIE STĪVENSI
Gordo būs traks no dusmām.
Esi nopietns, Šortij!
Es esmu. Būsim reāli!
Šajā grupā nav neviena Džona Glenna, ne tuvu.
Nezinu. Izskatās, ka dažām jau sāk izkrist mati.
Kura no viņām ir īstena amerikāņu meitene?
Kuru ļaudis mīlēs, ieslēgs savā sirdī
un jutīsies labi par to?
Džons Glenns nebija "Džons Glenns", līdz kļuva par "Džonu Glennu".
Viņš vienmēr ir bijis "Džons Glenns". Tāpēc tika izraudzīts Mercury.
Ja prezidents grib Treisiju Stīvensu, viņš to dabūs.
Amerikas kosmosa pāris.
Tā ir Gordo sieva.
Viņa ir māte, velns parāvis! Kā viņa tiks galā?
Atrodi aukli.
- Ja nu viņa atsakās? - Liec pārdomāt.
- Ja nu viņa izgāžas? - Gādā, lai neizgāžas.
Es izraugos apkalpi. Man likās, tas bija skaidrs.
Es neteicu, lai iekļauj viņu apkalpē. Es teicu: neizgāz!
Manis pēc viņa var būt grupas talismans, bet viņa ir iekšā.
Domā, Gordo patiks, ka sieva strādā turpat, kur viņš?
Vai tu šeit gribētu redzēt Bārbaru, Tom?
Vai Mēriju?
Nemaz nerunājot par viņa... izgājieniem.
Beidziet! Mēs nevaram to darīt.
Dod viņam to, ko viņš vēlas. Lai ir apmierināts.
Man vienalga, kas jums jāizdara. Izdariet! Viņa ir iekšā.
Domāju, mums ar Treisiju jāaprunājas divatā,
pirms pieņemam lēmumu.
Jā.
Atvaino, mīļā?
Jā, es to darīšu.
- Lieliskas ziņas. - Mana meitene!
Visi priecāsies to dzirdēt, Treisij.
- Laipni lūgta komandā! - Es tevi nepievilšu, Dīk.
Par to neraizējies, Treisij.
Tiksimies rančo.
Mīļo pasaulīt!
Paskat tik! Astronauta kandidāte Treisija Stīvensa.
Tas ir ārprāts! Es domāju - vareni!
Tātad tev nav iebildumu?
Protams. Kāpēc lai būtu?
Ja tev tā liekas laba doma, es atbalstu.
- Ko Dīks tev piesolīja? - Ko? Nē, Dīks... Tu pazīsti Dīku.
Vietu apkalpē.
Viņš nepiešķir vietas kuram katram.
Tajā ziņā viņš ir knīpstanga.
Es tev pateikšu.
Viņš...
- Viņš man piešķīra vietu Apollo 15. - Lūk! Jā.
Šobrīd tam nav nozīmes.
Svarīga esi tu.
Tu būsi astronauta kandidāte.
Nē. Es būšu astronaute.
Kādudien man būs piespraude pie apkakles tāpat kā tev.
Kādam te ir petarde pakaļā.
Man patīk. Ļoti.
Mums jānosvin. Steiks restorānā Lamplighter.
Nē, iesim uz jauno ķīniešu ēstuvi. Es pārģērbšos.
Beidz, tu izskaties lieliski!
Tas būs ātri.
Lai gan NASA vēl nav pavēstījusi
programmā uzņemto kandidāšu vārdus,
mēs esam uzzinājuši, ka viena no šīm dāmām
ir astronauta Gordona "Gordo" Stīvensa sieva.
Misis Stīvensa jau bija pilote, kad iepazinās ar savu nākamo vīru.
Viņu iepazīšanās aprakstīta žurnālā Look.
Raksta nosaukums - "Mīlestība debesīs".
Vai drīkstu iet prom no galda?
- Jā, drīksti. - Paldies.
Tas ir apkaunojoši, Ed.
Pavēles, saproti. No augšas.
Tātad Treisija Stīvensa lidos kosmosā?
Dīka lēmums, saproti?
Esot draudējis atkāpties, ja viņam neļaus izvēlēties apkalpi.
Izskatās, ka tevi tas nesatrauc.
Es saku...
Nav mana darīšana. Man rūp tikai Apollo 15.
Bet tā nav lieliska doma...
Nav lieliska doma?
Ed, viņi ņirgājas par to, ko tu dari.
Tu esi trenējies, strādājis, cietis.
Tu gadiem ilgi esi riskējis, lai nonāktu, kur esi. Un kas tagad?
Tās sievietes vienkārši atnāks, saņems piespraudes un lidos.
Un kāpēc? Tāpēc, ka sovjeti to izdarīja?
Paklau, Ed, viņa nav spējīga darīt to, ko dari tu.
Neviena no viņām.
Dažas no viņām esot labas pilotes.
Bet tev droši vien taisnība.
- Ak kungs, Ed! - Protams, tev taisnība. Pilnīgi.
- Tu nerunā nopietni! - Es atvainojos!
Es...
Es atvainojos.
1970. GADA 6. JANVĀRIS
1. DIENA
20 KANDIDĀTES
"Mīlestība debesīs".
- Drīkstu te apsēsties? - Protams.
Paldies.
Mani sauc Treisija.
Daniela.
Skat, ko vējš atpūtis!
Man bija sajūta, ka tu te būsi, Mollij.
Te ir labāk nekā cirkā.
Esam vienīgās no Mercury, kas vēl te grozās.
Jā. Prieks, ka būsi man aiz muguras.
Gluži kā vecajos laikos.
Dāmas, ieņemiet vietas! Ķersimies pie darba!
Mani sauc Dīks Sleitons.
Esmu astronautu nodaļas vadītājs un sveicu jūs NASA.
Apsveicu! Ar šo brīdi jūs oficiāli esat astronauta kandidātes.
Turpmāk tiksiet sauktas vienkārši par kandidātēm.
Esat nākušas no tuvām un tālām Amerikas malām.
Tās, kuras piedalījās Mercury 13,
Petija Doila, Mollija Koba,
zinu, ka ilgi esat gaidījušas šo dienu.
Bet šie nav Mercury pārbaudījumi.
Nē.
Šī ir stingra treniņu programma 24 stundas dienā, septiņas dienas nedēļā,
kas jūs sagatavos lidojumam kosmosā.
Šodien jūs šeit esat 20.
Paredzu, ka pēc gada skaits būs daudz mazāks.
Godīgi sakot,
nezinu, vai vispār kāda no jums vēl te būs.
Lūk, kā tas notiks.
Mācību procesa laikā es jūs vērtēšu.
Viss, ko darīsiet, tiks vērtēts.
Pilota prasmes, akadēmiskās zināšanas, raksturs un motivācija.
Ik pa laikam paziņošu rezultātus.
Ja sarakstā nav jūsu vārda, esat laukā.
Savāciet mantas un brauciet mājās.
Izslēdziet gaismu! Apskatīsim programmu.
Dabaszinātņu pamati, reaktīvo lidmašīnu pilota kvalifikācija, astronavigācija,
treniņi simulatorā, pilotēšana, navigācija un vadības treniņi.
TRENIŅA VEIDS SIMULATORS
KOMANDMODULIS MĒNESS MODULIS
ĪPAŠAIS UZDEVUMS
Šodien Maskavā premjers Aleksejs Kosigins apsūdzēja Niksona administrāciju...
18. DIENA
...plānos izvietot raķetes iecerētajā amerikāņu mēness bāzē,
pārkāpjot 1967. gada Kosmosa līgumu.
Baltais nams noliedz apsūdzības,
sakot, ka nebūs pirmā valsts, kas kosmosā ieved ieročus.
"Sacensībai par bāzi" turpinoties, saspīlējums ir tik liels kā nekad.
Deru uz 50 zaļajiem, ka pēc diviem mēnešiem viss būs cauri.
Nezinu.
Domāju, šoreiz mēs to novedīsim līdz galam.
Pēdējo reizi, kad to pateici, tas beidzās ar nakti kādā dzertuvē Talsā.
Tas bija sen.
Jā.
Tikai nesaceries, ka būs kaut kas vairāk par šo.
Nekas daudz nav mainījies.
Esi jau pilotējusi reaktīvo lidmašīnu?
Pāris reižu.
Vienmēr esmu gribējusi.
- Neesi precējusies? - Nē.
Bet tu esi tik skaista!
- Tu runā kā mana māte. - Diez vai tas ir labi.
Nav.
Dženisa tuvojas.
Pārāk liels ātrums.
Es teicu.
Viņa atsitās un palēcās.
Dīkam tas nepatiks.
Stīvensa, tu nākamā!
Velns!
Ieliec šos divus parametrus, un būs labi.
Spiediens kabīnē labs, Treisa.
Es gribēju teikt - kandidāte Stīvensa.
Pārbaudi skābekļa regulatoru.
Indikators pozitīvs, komandieri Boldvin.
Sāc ar vieglu pagriezienu pa kreisi.
Propellera lidmašīna uz dzinēja vadības sviru reaģē uzreiz.
Reaktīvajā lidmašīnā jādomā uz priekšu.
- Sapratu. - Tagad viegls pagrieziens pa labi.
Sapratu.
Lidlauks redzamībā uz desmitiem, astoņi kilometri.
Vai esi gatava nogāzt, tas ir, nosēdināt šo kasti?
Sapratu. Jā, ser.
Atceries, esam par to runājuši. T-38 piezemējas ātri.
Ja pieiesi lēnām, iekritīsi. Ja ātri, būs garš nolaišanās ceļš.
Sapratu.
Labi, aiziet!
Uzmani gaisa ātrumu. 170, tas ir ātri. Atvelc vadības sviras.
Joprojām ātri - 160. Turpini vilkt sviras.
Tā. Tagad izlīdzini. Priekšgalu uz augšu!
Šodien intervēs sievietes, kas pieteikušās jaunajai kosmosa programmai.
Amerikāņu astronauta un astronautes komanda
būs pirmais pāris uz Mēness.
Sveiki!
Denij, skat, kas atnācis!
Sveika, mamm!
- Sveiks, dēliņ! Kā pagāja diena? - Labi.
Es pēc tevis ilgojos.
Liels paldies! Piedod, ka tik vēlu.
Viss kārtībā. Puikas jau pavakariņoja.
O!
Izbeidziet! Nemērķējiet viens uz otru!
Mums bija evakuēšanās mācības,
un ar skafandru mugurā nav iespējams piezvanīt.
Viss kārtībā, tiešām.
Eds man pateica, ka izturēji pirmo atsijāšanu.
Apsveicu!
Paldies.
Jā, Eds...
Eds man tiešām ļoti palīdz mācībās.
Bez viņa atbalsta es nebūtu tik tālu tikusi.
Man prieks, ka viņš palīdz.
Viņš visu dara no sirds.
O, jā.
Ceru, viņš nenovērš uzmanību no Apollo 15.
Protams.
Vispār jau...
es tikai cenšos noturēt galvu virs ūdens.
Tas... nav viegli.
Tam nav jābūt viegli, Treisij.
Denij, pasaki paldies misis Boldvinai!
Uzvelc jaku! Ejam!
- Paldies. - Nav par ko. Uz tikšanos, draudziņ!
- Jauku vakaru, Šein! - Ar labu nakti!
- Vēlreiz paldies, Kārena. - Mm-hmm.
Iesim pēc tava brāļa.
Novāksim visu, ja?
Lai apkalpe droši atgrieztos,
komandmodulim jāieiet Zemes atmosfērā
vienā noteiktā leņķī...
55. DIENA
...ar ātrumu 40 000 kilometru stundā.
15 KANDIDĀTES
Tie ir 11 000 metru sekundē.
Kā meteorīts.
Burtiski tas jūs arī esat.
Ja ieiesiet stāvā leņķī, sadegsiet.
Ja iesiet atmosfērā pārāk lēzeni, atsitīsieties atpakaļ kosmosā.
Rati.
"Furgons", četri burti.
Es saprotu atgriešanās vienādojumus.
Es tā ceru.
Noskaidrosim!
Kontrolpārbaude.
Dženisa?
Laikam viņu atsijāja.
Man nebūtu izdevies, ja tu nemītu uz papēžiem, Doila.
Piektā. Nolādēts!
SNIEGUMA VĒRTĒJUMS 12. TREISIJA STĪVENSA
Ak dievs!
KRODZIŅŠ OUTPOST
Uzveicu ar vieglu roku.
Velna milti, Koba!
Dubultā vai neko?
Liec virsū!
- Esi ievērojusi? - Ko tad?
Kā veči šeit cenšas izlikties,
ka viņiem neriebjas tas, ka mēs te esam.
Jo zini, kas mēs esam?
Pārmaiņu iemiesojums.
Tas, ka mēs te esam,
nozīmē, ka viņu kundzības laiks beidzas,
un viņiem tas nemaz nepatīk.
Liecies mierā, Doila!
Viņi mūs piečakarēs tāpat kā pagājušajā reizē.
Par viņiem es neraizējos.
Paskaties uz viņām!
Uzņemtas programmā,
it kā mēs pirms 10 gadiem nebūtu pūlējušās.
Beidz. Viņas nav nemaz tik sliktas.
Viņām nav ne jausmas, cik smagi būs,
kad viss aizies pa pieskari un tiks aizklapēts.
Tu zini, ka tā būs, vai ne?
Viņām būs jāatgriežas nožēlojamajā ikdienā
kaut kādos nostūros.
Man viņu žēl.
Izņemot to astronauta sievu.
Viņai nekas nekaitēs, atgriežoties pie ērtās dzīvītes un vīriņa.
Visbaisāk bija lidot ar S-2 Pitts.
Sasodīts!
Tas lidaparāts nogalinās acumirklī.
- Jā. - Mm-hmm.
O!
Un kā ar tevi, Treisij?
Nu, zināt...
Brālis mani mācīja lidot ar Piper Cub.
Nav nekāds tehnikas brīnums, zinu, bet...
Patiesībā...
Vienreiz viņš man lika pamēģināt AT-6.
Ak tu tētīt!
Un tā pāreja no 40 zirgspēkiem uz 600...
Man atvērās acis.
Varu derēt.
Bet, ja godīgi,
pēdējo gadu laikā neesmu daudz lidojusi...
Saprotams. Tev ir divi bērni.
Jā, laikam jau.
Es gribu teikt...
man nelikās, ka lidošana varētu būt mans darbs, saprotat?
Es kļuvu par medmāsu.
Jaundzimušo intensīvās terapijas nodaļā... Gan īslaicīgi.
Es biju sekretāre.
Telefoniste.
Datori.
Kas tas ir?
Aprēķini un inženiertehniskais darbs NASA.
Bet tas nebija ne uz pusi tik lieliski kā šis.
Zināt? Gordo man pārmeta, ka taisos nākt šurp.
- Beidz! - Nopietni.
Viņš teica, ka pat nesapņotu spert kāju šajā vietā,
krodziņā Outpost, ja viņam nebūtu astronauta piespraudes.
Šī nav baznīca. Bet gan bārs ar tarakāniem.
Mm-hmm.
Daži izturas tā, it ka te dotu Svēto Vakarēdienu.
- O, jā. - Viņi nav vienīgie.
Petija ir jauka.
Mollija ir...
Nezinu. Likās, viņa būs pretimnākošāka.
- Mm-hmm. - Vai ne?
Viņa te nav nākusi draudzēties. Un viņai taisnība.
Jūs man patīkat, bet izraudzīsies tikai vienu no mums.
Nu...
tikmēr, vai varu jums visām uzsaukt?
Jā!
Jā.
Blekdžek, Hjūstona Danielai.
Paziņo pirmā degvielas elementa pH indikatora stāvokli!
74. DIENA 12 KANDIDĀTES
Sapratu, Hjūstona. Ir brīdinājums par pirmo degvielas elementu.
Pārējie divi indikatori ir nomināli.
Koncentrējies!
Viss kārtībā?
Jā. Agri cēlos.
Blekdžek, Hjūstona Treisijai.
Atver visus četrus Hēlija-1 slēgvārstus!
Sapratu, Hjūstona, atveru pirmo hēlija sistēmu.
Tas ir tur.
Lieliski, Blekdžek! Reakcijas kontroles sistēmas tvertnes spiediens labs.
Nav par ko.
Atslēdz borta datoru! Lai viņas atgriežas manuāli.
Tas ir ļauni. Tu zini, ka viņas nav tam gatavas.
Mums nav laika gaidīt, kad viņas būs gatavas.
"Mums šeit ir neizdevusies saziņa."
Vēsais Lūks.
Es uzaugu kinoteātrī.
- Esi redzējusi Baču Kesidiju? - Filma patika. Mūzika riebās.
Ā, konservatīvā.
Tev noteikti patika Lieliskais septiņnieks.
Visu laiku labākais vesternu skaņu celiņš.
Labāks nekā Sarkanā upe? Tev vēl daudz jāmācās, bērns.
Tagad darbs. Flirts pēc tam.
Jā, kundze! Tūlīt, kundze! Strādāju. Klausos, kundze!
Galvenais brīdinājuma signāls.
Borta dators nedarbojas. Nāksies to darīt manuāli.
- Ko? - Pārņem rokas vadību!
Jāsaglabā nemainīgs paātrinājums. Uzmani mērītāju un ieiešanas monitoru!
- Sapratu. - Lai nepārsniedz četrus, citādi sadegsim.
Sapratu.
- Kustības ātrums palielinās. - Redzu.
Tev jāturas robežās. Samazini ātrumu!
Beidz tēlot instruktori!
Velns! Ieejam pārāk stāvi. Paātrinājums septiņi g.
Paceļu celtspējas vektoru.
Par vēlu. Mēs sadegsim.
Lieliski. Esam beigtas.
Simulācija beigusies. Gatavojieties atskaitei!
Piedodiet.
Kas ir, tu neizgulies?
Gordo dēļ?
Bērnu dēļ?
Suņa dēļ?
- Paklau... - Man pie vienas vietas.
Esi nogurusi?
Tavs darbs ir nebūt nogurušai.
Jā, zinu. Es cenšos tikai...
Tu esi maz lidojusi, tev ir bērni, tu neesi inženiere.
Tevis dēļ izdarīti daudzi izņēmumi, Treisija Stīvensa.
Tāpēc es nesaprotu, kāpēc tev liekas, ka vari žēloties.
Ko tu gribi teikt, Koba?
Es saku: izņemot to, ka tev ir skaista seja
un tu esi Gordo Stīvensa sieva,
es nesaprotu, par kādiem nopelniem tu te atrodies.
Zinu, kāpēc te esmu es, kāpēc te ir Petija
un Denija, un visas pārējās, izņemot tevi, astronauta sieva.
Kāpēc tu vēl te esi?
Un viņai taisnība. Tiešām, kāpēc es vēl to daru?
Kāpēc es vēl to daru, Gordo? Tas ir izsmiekls.
Ei, nerunā tā!
Mīļā, tev ir visas iespējas.
Šortijs teica, ka reaktīvās lidmašīnas mācībās ieguvi visvairāk punktu.
- Tu esi laba pilote. - Nē.
- Vienmēr esi bijusi. - Biju laba pilote pirms astoņiem gadiem.
Tagad - mājsaimniece, kas cenšas atcerēties radionavigācijas pamatus.
Un kāpēc apspried manus rezultātus ar Šortiju Pauersu?
Viņš tos pieminēja garāmejot.
Es uzskatu, ka tev jāturpina, Treisa.
Mani jau sen vajadzēja atskaitīt.
Un visi zina, ka vienīgais iemesls, kāpēc es tur vēl esmu,
ir tas, ka Šortijam vajag kosmosa pāri.
Beidz, Treisij!
Es esmu izsmiekla objekts, Gordo.
Es esmu izsmiekla objekts,
un tev ir vienalga, ka tava sieva tiek pazemota,
jo negribi zaudēt vietu Apollo 15.
- Nav runa par mani. - Vienmēr ir runa par tevi!
Viss griežas tikai ap tevi.
Nerunā muļķības!
Tā ir kopš dienas, kad iepazināmies.
Viss šajā ģimenē griežas ap karali Gordo.
Nemaini tēmu! Tu gribi izstāties,
līdzko rodas nelielas grūtības.
"Nelielas grūtības"? Tu vispār dzirdēji, ko es teicu?
Es dzirdēju visu, ko teici.
"Simulators grūts, reaktīvā lidmašīna grūta, matemātika grūta.
Viss ir tik grūts. Es varētu padoties un izstāties."
Ak kungs, Treisij! Parādi taču, ka tev ir... dūša!
Neizej tādu sīkumu dēļ no programmas.
Tad to tu par mani domā, ko?
Ka man nav dūšas?
Ka esmu tā, kas padodas?
Tu taču par to runāji?
Kravāsi mantiņas, jo viena meitene tevi aizvainoja simulatorā.
Vācies!
Es aizeju, labi.
Es teicu - vācies!
Apžēliņ!
Ak dievs!
Uz Mēness? Tas vispār ir iespējams?
Rej, cik drošs tu esi, ka šie gaišie plankumi ir ūdens?
Neesmu drošs. Nevaru būt.
Tā ir tikai viena no varbūtībām.
Mēness orbitālā aparāta instrumenti nav paredzēti
tāda veida analīzei.
Zināsim vairāk pēc Apollo 15 starta.
Komandmodulis uzvedīs augšā infrasarkano fotospektrometru.
- Būs labāki dati. - Lūk, ko teikšu.
Ja viņam ir taisnība, ja tur augšā ir ūdens, tas maina visu.
- Kā tā? - To var dzert.
Tas nebūs jāved pašiem.
Varēsim izmantot hidroponiskai augu audzēšanai.
Bet aizraujošākais ir tas,
ka varēsim elektrolizēt H2O ūdeņradī un skābeklī
un tad sašķidrināt tos, lai...
Angliski, lūdzu.
No tā varēs taisīt raķešdegvielu.
Tādu, kādu izmantojam Saturn V augšējās pakāpēs.
Uzpildes stacija mūsu ceļā uz pārējo Saules sistēmu.
Teicami, Rej! Paldies.
Vīri!
Prezidents grib zināt, kā mums iet ar viņa sievietēm,
īpaši ar Stīvensa sievu.
Viņš ļoti cer, ka viņa būs īstā.
Vari pateikt, ka viņa sievietēm būs izdzīvošanas treniņš tuksnesī.
Jūs tiešām to darīsiet?
Tas pieder pie programmas.
Vai cenšaties viņas izgāzt?
Viņas nenoies 32 km tuksneša saulē ar 18 kg smagu somu.
Viņām jāspēj tikt galā ar visiem kosmiskā lidojuma aspektiem,
arī izdzīvot pēc neveiksmīgas nolaišanās.
Jūs tur pazaudēsiet pusi.
Ja viņas nevar izdzīvot tuksnesī, neizdzīvos uz Mēness.
Dāmas, lūk, scenārijs.
101. DIENA 10 KANDIDĀTES
Jūs devāties solo misijā.
Kosmosa kuģis novirzījās no kursa, un jūs piezemējāties tuksnesī.
Jums ir izpletnis un kosmosa kuģa izdzīvošanas komplekts.
Mugursomā ir 18 kg smags aprīkojums.
Jums nav ne kartes, ne radiosakaru.
Jums jāsasniedz kontrolpunkts tieši austrumos no jūsu atrašanās vietas
mazāk nekā 14 stundās.
Šis nav, atkārtoju, nav komandas saliedēšanas uzdevums.
Tiks vērtēts jūsu individuālais sniegums.
Jums katrai būs rācija, ko izmantot ārkārtas gadījumā.
Bet ņemiet vērā!
Ja jūs jebkāda iemesla dēļ lietosiet rāciju, pārbaudījums beigsies
un jūs saņemsiet neapmierinošu vērtējumu.
Un gadījumā, ja tas vēl nav skaidrs,
šis pārbaudījums ir jānokārto obligāti.
Lai veicas!
Ak dievs!
Kādu redzu.
Apsveicu, Koba! Tavs laiks: 10 stundas 12 minūtes.
10.12?
Cerēju iekļauties zem desmit.
Bet pietiks ar to, ka esmu pirmā.
Es neteicu, ka esi pirmā.
Ko?
Sveika, Koba! Ķer!
Deviņas stundas, 53 minūtes.
Sāc raudāt!
Bija jau arī laiks, Doila.
Prātoju, kad beidzot tu mani kādā lietā pārspēsi.
Ak dievs!
Elena.
Es to nedarīšu.
Ko?
Es neizmantošu rāciju, lai izstātos.
Labi.
Domāju, ka lauzta.
Es neizstāšos. Neizgāzīšos.
Labi. Padod!
Tā. Gatava? Elpo!
Lūk, tā. Lūk, tā. Labi.
- Vai jūti? - Mm-hmm.
Ja?
Vari pakustināt pirkstus?
Labi.
Droši vien tikai pamatīgs sastiepums.
Vispirms mazināsim tūkumu.
Un tad sasiesim to zābaku tik cieši,
cik tava potīte varēs izturēt, labi?
Labi.
Tādā saulē mēs tālu netiksim.
Ko tu dari?
Iemācījos to no Gordo.
Labi. Es tevi turu. Lūk, tā.
Lūk, tā. Apķer mani ar roku!
- Labi. Es tevi turu. - Labi.
- Gribat? - Kundze? Viss kārtībā?
Ja mēs abas te nomirsim,
gribētu vismaz zināt, ar ko kopā mirstu.
Tici man, neesmu nemaz tik interesanta.
Vai tev ir padomā kas labāks?
Ko tu darīji pirms tam?
Pēc studijām gribēju pieteikties darbā kādā inženieru firmā,
bet tētis pierunāja atgriezties mājās un strādāt ģimenes uzņēmumā.
Ar ko nodarbojaties?
Gaisa transports.
Labi, atpūties.
Gaisa transports, ko? Kā United Airlines?
Nē.
Cavalier.
Cavalier?
Cavalier Airlines?
"Vislabāk ir lidot ar Cavalier"?
Tie esam mēs.
Tad jau tu esi...
Biezā.
Jā.
Nu, tas nav sliktākais, kas var būt.
Laiks likt punktu.
Te NASA pirmais kontrolpunkts
visām astronauta kandidātēm, kas vēl ir ceļā.
Jums atvēlētais laiks ir beidzies, un vērtējums izdarīts.
Paziņojiet savu aptuveno atrašanās vietu,
un mēs turp nosūtīsim glābējus.
Beidzu.
Te NASA pirmais kontrolpunkts visām kandidātēm, kas vēl ir ceļā.
Jums dota pavēle atgriezties nekavējoties. Lūdzu, atbildiet! Beidzu.
Nevajag kliegt, Dīk.
Mediķus!
Tik apkaunojoši.
Būtu sliktāk, ja tevi iznestu nestuvēs.
- Vai ne? - Kundze, palieciet turpat!
Paldies.
Šis nebija komandas uzdevums, Stīvensa. Es teicu.
Veiverlijai bija jāziņo par izstāšanos, tev bija jāfinišē.
Nu...
viņa negrasījās izstāties, es negrasījos viņu atstāt.
Tu būtu rīkojies tāpat.
SNIEGUMA VĒRTĒJUMS
1. PETIJA DOILA 2. MOLLIJA KOBA
Muļķības.
Man nebūtu izdevies, ja tu nemītu uz papēžiem, Koba.
Meitenes, paskatieties!
Te ir vēstules.
Viena Mollijai no meitenītes Minhenē.
Viena man no Tokijas.
Petijai.
Šaiena, Santjago...
Es negribu klausīties fanu vēstules.
"Mīļā misis Doila, kā tas ir - būt astronautei?
Es gribu doties kosmosā, kad izaugšu.
Mēs ceram drīz ieraudzīt jūs kosmosā.
Turpiniet sapņot!
Ar mīlestību - Loreina un Dženisa."
SIEVIETES VIETA IR KOSMOSĀ
- "Mīļā mis Veiverlija!" - "Mīļā Daniela!"
"Mans mīļākais priekšmets ir dabaszinātnes."
PAR VIENLĪDZĪGĀM TIESĪBĀM
"Misis Treisijai Stīvensai.
Jūs man esat kļuvusi par iedvesmas avotu."
IZSKAUST SEKSISMU
"Vecāki man teica, ka es varu kļūt, par ko vien vēlos.
Bet es viņiem neticēju. Līdz šim."
SIEVIETES VIETA IR KOSMOSĀ
"Kādudien es gribu ceļot kosmosā, kā to darīsiet jūs."
HJŪSTONA PAR VIENLĪDZĪGĀM TIESĪBĀM
"Ar nepacietību gaidu jūsu sasniegumus NASA.
- Un kādudien ceru sekot jūsu..." - "Ar laba vēlējumiem..."
- "Sirsnībā..." - "Visu labu vēlot..."
- "Dženifera." - "Kerolina."
- "Alisone." - "Ališija."
- Tu gribēji mani satikt. - Apsēdies!
Es cienu tavu rīcību tuksnesī.
Pakļāvi sevi riskam, pašaizliedzīgi palīdzot citai kandidātei.
- Tas bija nieks, ser. - Nē, tu kļūdies.
Man arī bija šis treniņš Mercury programmā.
Esmu drošs, Šepards man somā paslēpa akmeņus.
Bet tas, ko darīsim turpmāk...
ir bīstami, īpaši LEM simulators.
Viena kļūda tajā "gultas rāmī"...
Jā, es tikšu galā.
Tev nav vajadzīgo iemaņu, Treisij.
Tas nav kā braukt ar divriteni.
Tev jābūt lepnai par to, ko jau esi paveikusi.
Bet...
Tu mani atsijāsi.
Nē.
Es domāju, tev pašai jāizstājas no programmas.
Es nesaprotu.
- Tu mani paturēji sarakstā. - Jā.
Tu parādīji dūšu.
Bet ar dūšu vien nepietiek, vairs ne.
Es neizstāšos, Dīk.
Es to gribu.
Es nezināju, cik ļoti, pirms nebiju sākusi,
bet tagad zinu.
Tātad.
Ja negribi, ka piedalos, tev mani jāizslēdz pašam, ser.
Mēs to dēvējam par "lidojošo gultas rāmi".
Oficiālais nosaukums - mēness nolaižamā aparāta trenažieris.
200. DIENA 5 KANDIDĀTES
MNAT konstruēts, lai imitētu
mēness moduļa lidojuma dinamiku.
Lido kā helikopters, bet tas nav helikopters.
Ir vairākas būtiskas atšķirības, kas jums jāzina,
pirms ķeraties pie vadības.
Šis ir kaprīzs nezvērs.
Pirms pāris gadiem Nīls Ārmstrongs tajā gandrīz aizgāja bojā.
Ja katapultētos divas sekundes vēlāk,
viņš nebūtu ticis mājās. Kur nu vēl līdz Mēnesim.
Šodienas lidojuma plāns: pacelšanās un nolaišanās manevri.
Katrai būs jāpaceļas ar šo gultas rāmi līdz 90 m augstumam,
jāpaliek gaisā 30 sekundes,
jāveic 360 grādu apgrieziens pulksteņrādītāja virzienā,
30 sekundes jāpaliek uz vietas
un tad jānosēdina trenažieris nolaišanās punktā.
Nekādu triku, nekādu atrakciju.
Tikai augšā, palikt, apgriezties, palikt un lejā.
- Visām skaidrs? - Skaidrs.
Treisij?
Skaidrs, ser.
Lidojumu kārtība: Treisija, Petija, Elena, Denija, Mollija.
Gatavoties pacelties pēc trīs, divām, vienas.
ALUS
ELINGTONA GAISA SPĒKU BĀZE 1,6 KM
Aiziet! Kustieties!
Visiem glābējiem nekavējoties doties uz lidojumu nodrošināšanas peronu!
Augstākais trauksmes līmenis.
Atkārtoju: glābējiem nekavējoties doties uz lidojumu nodrošināšanas peronu!
Augstākais trauksmes līmenis.
- Treisij! - Gordo, Gordo!
- Treisij! Treisij... - Nē, nē. Viss kārtībā.
Gordo!
Petija. Tā bija Petija.
Lejiet pa vidu!
Tulkojusi Aija Apse